CORRESPONDANCE DU COMTE DE LEYCESTER. 107 
IX. 
Guillaume, Prince d’Orange, au Comte de Leycester. ') 
Remerciments de ses soins pendant sa maladie et de ses offres. 
22 août 1582. 
Monsieur. Je ne vous sgaurois exprimer par parolles le conten- 
tement que m’a donné vostre lettre, car combien que oncques au- 
paravant je n’eusse doubté de vostre bonne volonté et affection 
envers moy, laquelle m'avez rendue asseurée par tant de preuves, 
et est ce qu’en ceste mienne délivrance hors d’un danger si ex- 
trême, j’ay este bien aise de recevoir encor ce tesmoignage du 
soing et sollicitude, qu’ avez eu pour mon regard, et la joye, que 
retenez de ma guairison, mesmes en me représentant devant les 
yeux la bonté et singulière faveur de nostre Dieu, que tout le 
monde recognoist en cecy. Certes, Monsieur, je m’en sens gran- 
dement vostre obligé, et vous prie de croire que toute ma vie, 
où J'aurai moien de vous servir, vous ne trouverez personne au 
monde, qui le face de meilleur coeur. Mais cependant vous avez 
encor adiousté comme le comble à ceste obligation, en vous offrant 
de vous emploier selon vostre pouvoir à l’assistence de ceste cause, 
dont certes je vous remercie bien humblement, vous suppliant 
que comme avez faict jusques ores, ainsi vueilliez y emploier 
vostre crédit ?), ne faisant doubte que Dieu bénira vostre labeur. 
Et sur ce me recommandant bien humblement en voz bonnes 
graces, je prieray Dieu vous maintenir, Monsieur, en toute pros- 
périté, bonne et heureuse vie. De Gand le 22e d’Aout 1582. 
Vostre bien humble serviteur et amy, 
GUILLAUME DE NASSAU. 
1) Archives Teyler, 1, p. 152. La lettre, dont parle Virrrers plus haut p. 96. 
2) Dans ce temps, pendant les négociations difficiles avec Ansou, le Prince avait 
plus que jamais besoin de bonnes relations avec la Reine ErISABETH, comme aussi 
se prouve par la lettre de la Reine du 9 août (Archives de la Maison d’Orange- 
Nassau, VIII, p. 120). 
